„...le le ...himu dupu soari cu hãrli tsi nã li caftã Evropa a nauã, evropeanjilji di adzã sh di mãni. Ama cu tuti aiesti, bãneadzã aieshtsã ominji, armãnjilj, daima ljetinji s-angãldãseascã tutu tsi existã tu dunjeauã, cari nu-sh deapirã bana tas amintã anami mash ti ciuflikli a lor natsionali; a curi nu lã ini zori tas minduiascã sh s-asburascã tu 2 icã ma multi limbi; tsi nu-shi adapã nadiili sh praxili ti anchirdãsearea a mash unui cratu, tsi di daima ti cama multi; ti cari sinurli nu suntu unã obsesilj ama unã minari cotidianã; tsi di totna adarã emburlãki namisa di Apiritã sh Ascãpitatã, Njiadzã-Noapti sh Njiadzã-Dzuã; tsi shi-s scoati tu miydani identitetlu chiola pitu contactulu cu alanti culturi; ominji tsi a curi ti tuti aiesti hãri, nu lipseashti s-li si bagã zori, ti itia cã ti nãshi, di daima, aiestã iasti turlia di bãnari cu alanti populi. Pi shcurtu: existã nãulu omu evropeanu. Elu iasti Armãnlu!”

Pâlatea easti unâ casâ mari, mușatâ, fanuminâ, cu multu luxu nuntru, tu cari lucreadzâ oamińi mâri dit chivernisea-a statlui, tu cari s-aflâ giudețlu iu s-fac giudicâțli, icâ aclo iu șadi unu omu multu avut i vâsiľe.

Tu Eta ditu Mesi, rollu a loru ca emburi di tutiputâ sh-bunuri spirituali iara pricânuscutu di tuts. Comertsulu cu textili ditu tutu sudlu ali Evropâ nu iara di elji dominatu, ama fãrã elji, emburlji di lânâ shi stofi, nu putea ta s-hibâ minduitu aestu comertsu. Histureanjlji apudhixirâ câ relatsiunli icunomitsi ali Armânjloru tu etili ditu ahurhitâ agiundzea pânâ tu nordlu ali Evropâ. Tu Moscopoli, unu câsâbã armânescu, tsi tora agiumsi mash gumârãdz di cheatrâ tu Arbinishii, s-andâmusea emburilji icã câlitorilji ditu Sârbii, Gârtsii, Ungarii, Siria, Venetii, Levant, Anglii sh-Frântsii, cari dusirã anamea ali Moscopoli, cu tipografia-lj sh-avdzâta-lj bibliotecâ, tu tutâ lumea.

Bitule (mak.Битола) easte câsâbâ tu Republica ali Machedonia iu are cama mare conțentrația di Armâń. Tu Bitule funcționedzâ Comuna Armâneascâ ""Fraț Manachia"" și tu bisearicâ armâneascâ, tu mâhâlâlu armânescu, ""Ay. Constantin și Elena"" s-țânâ yiavase pi Limba armâneascâ. Tu Bitule idhyia ași s-aflâ nai ma mârle Mirmințâ Armâneșci (Tsimitiriu armânescu) aprope di comunâ Bucovo.

Gogu Puiu ira alumtâtoru contra al Comunismulu în Romănia. Haiducii Dobrogei cãrshilãtisiriu tu Securitate a sud di Dobrogea. Muri tu alunaru 1949, s-utcidi pi el cu ghiule.

Erghili sun multi soi di planti ți crescu cathi anu, ńiț ș-cu frândzâli ca apali supțâri, verdzâ ți fați ghela a prâvdzâloru (ca: di banâ, a oaiľei, a caprâľei, a callui etc.).

Grâsimea easti unu compusu chimicu ți ari hârili-a umtului (a umturâľiei, a untulemnului, etc.), s-aspuni umtoasâ cându dai di ea, alasâ urmi umtoasi cându cadi pri țiva și s-aflâ multi ori sum chealea-a omlui ș-a prâvdzâlor, acupirindalui mușcľiľi cu un petur supțâri.

6.Rabinlu Benjamin de Tudela, di arâzgâ ditu Spanii, anyrâpsea, dupu tsi fu tu Balkanu, tu anjilji 1159-1173, câ anaparti di arâulu Σπερχειός (latin Spercheus) eara Vlâhia sh bânâtorlji di-aclo eara oaminji cu curagiu sh câ nitsi unu amiră nu poati sâ-lj cumândâseascâ.